Source: http://skolenie.slov-lex.sk/pravne-predpisy/SK/ZZ/1998/254/19990101.html
Timestamp: 2020-08-10 05:52:16+00:00

Document:
Časová verzia predpisu účinná od 01.01.1999 do 31.07.2007
verejnou prácou je činnosť na prípravu a uskutočňovanie stavby financovanej celkom alebo sčasti z verejných investícií,
verejnou investíciou sú finančné prostriedky zo štátneho rozpočtu, štátnych fondov, z Fondu národného majetku Slovenskej republiky, z úverov, za ktoré ručí štát, určených na prípravu, uskutočňovanie a hodnotenie verejných prác vrátane modernizácie technologických zariadení,
súhrnným programom verejných prác je súbor rozvojových verejných prác a ostatných verejných prác,
rozvojovou verejnou prácou je verejná práca, ktorej prostredníctvom sa zabezpečuje realizácia koncepcie rozvoja jednotlivých odvetví alebo kraja,
ostatnou verejnou prácou je verejná práca, ktorá nemá charakter rozvojovej verejnej práce,
stavebným zámerom verejnej práce (ďalej len „stavebný zámer“) je dokumentácia, ktorá vyjadruje základné požiadavky na verejnú prácu, návrh na jej prípravu a uskutočnenie.
Rozvojový program verejných prác kraja (ďalej len „rozvojový program kraja“),
Podrobnosti o rozsahu, forme a zostavovaní rezortného rozvojového programu a rozvojového programu kraja ustanoví všeobecne záväzný právny predpis, ktorý vydá Ministerstvo výstavby a verejných prác Slovenskej republiky (ďalej len „ministerstvo“).
Rezortný rozvojový program zahŕňa všetky rozvojové verejné práce a ostatné verejné práce v rezorte v poradí podľa ich dôležitosti, navrhované na začatie v nasledujúcom rozpočtovom roku a pripravované na začatie v ďalších dvoch rokoch.
Rezortný rozvojový program vypracúva príslušné ministerstvo, ďalší ústredný orgán štátnej správy a ostatní správcovia rozpočtových kapitol okrem krajských úradov na základe koncepcií rozvoja jednotlivých odvetví na obdobie troch rokov schválených vládou Slovenskej republiky (ďalej len „vláda“) a predkladajú ho ministerstvu každoročne do 15. mája.
Rozvojový program kraja
Rozvojový program kraja zahŕňa všetky rozvojové verejné práce a ostatné verejné práce v kraji v poradí podľa ich dôležitosti, navrhované na začatie v nasledujúcom rozpočtovom roku a pripravované na začatie v ďalších dvoch rokoch.
Rozvojový program kraja predkladá krajský úrad ministerstvu každoročne do 15. mája.
Do rozvojového programu kraja krajský úrad zapracuje aj verejné práce obcí.
Požiadavku na zaradenie verejnej práce do rozvojového programu kraja obec predkladá krajskému úradu každoročne do 15. apríla.
Súhrnný program verejných prác spracúva ministerstvo z rezortných rozvojových programov a rozvojových programov krajov.
Príslušné ministerstvo, ďalší ústredný orgán štátnej správy a iný správca rozpočtovej kapitoly (ďalej len „predkladateľ“) zodpovedá za správnosť údajov o verejných prácach, ktoré sú zaraďované do jednotlivých programov verejných prác, a koordinuje predkladaný rezortný rozvojový program a zlaďuje ho s rozvojovým programom kraja.
Zaraďovanie stavieb do programov verejných prác
Predkladateľ do rezortného rozvojového programu alebo do rozvojového programu kraja zaradí najmä
stavby dráh a stavby na dráhe,
pozemné komunikácie a ich súčasti vrátane stavieb a zariadení nevyhnutných na zabezpečenie údržby, plynulej a hospodárnej premávky na nich,
areály verejných letísk a zabezpečovacie zariadenia na riadenie letovej prevádzky,
vodohospodárske diela, prístavy, stavby a melioračné zariadenia na poľnohospodárskom a lesnom pôdnom fonde,
stavby a zariadenia pre poštu a telekomunikácie,
stavby na ťažbu, úpravu, uskladňovanie a rozvod plynu a ropy,
elektrárne, teplárne a verejné rozvody elektriny a tepla,
výrobne a rozvodne tepla,
stavby a prevádzkové zariadenia, ktoré sú potrebné na otvárku, prípravu a dobývanie výhradných ložísk (bane, lomy, odvaly a odkaliská),
stavby súvisiace s obranou a bezpečnosťou štátu,
stavby pre zdravotnú starostlivosť,
školské stavby,
stavby pre kultúru,
stavby pre cestovný ruch a šport,
stavby na poskytovanie sociálnych služieb,
stavby nájomných bytov a bytových náhrad,
stavby pre metrológiu a skúšobníctvo,
stavby pre verejnú správu,
stavby a prevádzkové zariadenia potrebné na zabezpečenie zahraničnej služby,
stavby na zlepšenie a ochranu životného prostredia,
stavby vodovodov a kanalizácií, a to minimálne nadradené sústavy, hlavné zberače a čistiarne odpadových vôd,
stavby určené na prípravu a realizáciu na základe uznesení vlády.
Rozvojový program priorít zostavuje ministerstvo zo Súhrnného programu verejných prác na obdobie troch rokov a predkladá ho každoročne do 31. júla na schválenie vláde. Rozvojový program priorít je podkladom na prípravu a zabezpečenie financovania verejných prác.
Do rozvojového programu priorít ministerstvo zaraďuje verejné práce najmä podľa týchto kritérií:
navrhovaná cena verejnej práce vyššia ako 40 mil. Sk,
napĺňanie hospodárskej a sociálnej politiky vlády,
súlad so stratégiou rozvoja Slovenska, s Koncepciou územného rozvoja Slovenska a s koncepciami rozvoja odvetví,
súlad s medzinárodnými zmluvami, ktorými je Slovenská republika viazaná,
vzájomný súlad medzi rezortnými rozvojovými programami a rozvojovými programami kraja,
predpoklad zabezpečenia finančných zdrojov,
prínos verejných prác do rozvoja hospodárstva, tvorby voľných finančných zdrojov a pre zamestnanosť,
zabezpečenie ochrany zdravia obyvateľstva a životného prostredia.
Stavebný zámer vychádza z koncepcie rozvoja jednotlivých odvetví, z rozvojového programu kraja, schválenej územnoplánovacej dokumentácie a objasňuje súvislosti stavby alebo súboru stavieb vyjadrené v týchto dokumentoch.
Stavebný zámer obsahuje príslušnú dokumentáciu stavebného zámeru a záverečné stanovisko podľa osobitného predpisu,1) ak ide o stavebný zámer, pre ktorý sa toto stanovisko vyžaduje.
Predkladateľ zodpovedá za to, či je stavebný zámer vypracovaný v súlade s jeho koncepciou rozvoja odvetvia, rozvojového programu kraja, posúdi hospodárnosť využitia verejných investícií a úplnosť dokumentácie podľa odseku 4.
Ak ide o verejnú prácu s navrhovanou cenou vyššou ako 200 mil. Sk, predkladateľ alebo obec požiada ministerstvo o vykonanie štátnej expertízy stavebného zámeru (ďalej len „štátna expertíza“). Súčasne predkladateľ alebo obec zašle stavebný zámer Úradu pre stratégiu rozvoja spoločnosti, vedy a techniky Slovenskej republiky (ďalej len „úrad“) na zaujatie stanoviska.
Štátna expertíza je posudzovanie stavebného zámeru s cieľom zhodnotiť optimálne využitie verejných investícií pri financovaní verejnej práce. Štátnu expertízu vykonáva ministerstvo na základe žiadosti o vykonanie štátnej expertízy (ďalej len „žiadosť“) predkladateľa alebo obce.
na každú verejnú prácu s navrhovanou cenou vyššou ako 200 mil. Sk s výnimkou verejných prác obstarávaných Ministerstvom zahraničných vecí Slovenskej republiky, ktoré sa uskutočňujú v zahraničí, a verejných prác určených na zabezpečenie obrany a bezpečnosti štátu,
stavebný zámer v ôsmich exemplároch,
záverečné stanovisko podľa osobitného predpisu,1) ak ide o stavebný zámer, pre ktorý sa toto stanovisko vyžaduje.
Žiadosť sa musí predložiť ministerstvu najneskôr do 15. novembra predchádzajúceho roka, ak má byť verejná práca zaradená do rozvojového programu priorít príslušného roka.
Odmena za vypracovanie posudku externým odborníkom, vedeckou alebo odbornou inštitúciou, ktorých ministerstvo požiada o vypracovanie posudku, je za jednu hodinu práce 400 Sk.
Ak pri vypracovaní posudku externým odborníkom vzniknú náklady, uvedú sa vo vyúčtovaní oddelene od odmeny za výkon práce.
Úrad oznámi stanovisko ministerstvu do 30 dní od požiadania o jeho vypracovanie podľa § 9 ods. 7. Ak úrad v uvedenej lehote písomne neoznámi stanovisko k posudzovanému stavebnému zámeru, predpokladá sa, že úrad so stavebným zámerom súhlasí.
súladu so stratégiou rozvoja Slovenska,
súladu s podmienkami územnoplánovacej dokumentácie,
súladu so záverečným stanoviskom podľa osobitného predpisu,1) ak ide o stavebný zámer, pre ktorý sa toto stanovisko vyžaduje,
optimálneho technického, konštrukčného, technologického a ekonomického riešenia,
plánovaných nákladov na prevádzku,
definovania podmienok na budúce verejné obstarávanie,
overenia možnosti dosiahnuť cieľ prostredníctvom súkromného sektora,
overenia možnosti riešenia prostredníctvom modernizácie, rekonštrukcie a podobne.
vhodnosti prístupu občanmi s obmedzenou schopnosťou pohybu.
Ak zo stanoviska úradu a posudku vyplýva, že posudzovaný stavebný zámer zodpovedá požadovaným hľadiskám, ministerstvo vyhotoví protokol o vykonaní štátnej expertízy (ďalej len „protokol“).
Lehota na vyhotovenie protokolu je 14 dní od doručenia stanoviska úradu a vypracovania posudku. Ak ministerstvo požiadalo o vypracovanie posudku podľa § 10 ods. 6, 14-dňová lehota plynie odo dňa doručenia posudku.
V prípade nesúhlasného stanoviska úradu alebo nesúhlasného posudku k stavebnému zámeru ministerstvo do siedmich dní odo dňa doručenia stanoviska úradu alebo vypracovania posudku zvolá rokovanie na zladenie stanovísk. Na rokovanie prizve aj predkladateľa a do 14 dní po prerokovaní stanovísk vyhotoví protokol.
Protokol, posudky a stanovisko úradu sú uložené na ministerstve a sú k dispozícii na nahliadnutie predkladateľovi a ministerstvu financií. Ministerstvo tieto dokumenty uchováva desať rokov od vydania protokolu.
Cena uvedená v protokole je maximálna cena.2)
Nesúhlas so stavebným zámerom ministerstvo uvedie vždy, ak je navrhovaná cena uvedená v rozpočte verejnej práce vyššia ako cena uvedená v protokole.
Ministerstvo môže v protokole určiť predkladateľovi povinnosť predložiť dokumentáciu stavby pred jej odoslaním na územné konanie na stavebný úrad na preverenie, či sa zohľadnili pripomienky a dodržali podmienky stanovené protokolom. Ak sa pripomienky a podmienky splnili, ministerstvo do 30 dní odo dňa doručenia dokumentácie vydá dodatok k protokolu, ktorý tvorí nedeliteľnú súčasť protokolu.
Ak ministerstvo pri preverení zistí nesúlad dokumentácie stavby na územné konanie s protokolom, vyzve stavebníka, aby v určenej lehote urobil nápravu. Ak stavebník tak neurobí, ministerstvo to oznámi predkladateľovi a ministerstvu financií, aby sa mohli vykonať potrebné rozpočtové opatrenia.
Za kvalitu verejnej práce zodpovedá stavebník, ktorý je povinný
pri príprave verejnej práce
uložiť projektantovi spracovať plán užívania verejnej práce tak, aby počas jej užívania nedošlo k ohrozeniu osôb, majetku alebo k jej poškodeniu, prípadne k predčasnému opotrebovaniu,
uložiť zhotoviteľovi pred začatím verejnej práce vypracovať skúšobný plán, termín jeho vypracovania a spôsob odsúhlasenia za účasti projektanta,
určiť osobitné požiadavky na kvalitu vyhotovenia, ak nevyplývajú z požiadaviek technických noriem, prípadne z iných dokumentov ním určených,
zabezpečiť primerané podmienky na výkon stavebného dozoru, dozoru projektanta, štátneho dozoru a autorského dozoru,
zadržať zhotoviteľovi minimálne 5 % a viac z dohodnutej ceny do preukázania splnenia kvalitatívnych parametrov pri odovzdávaní a preberaní verejnej práce alebo jej ucelenej časti, prípadne do odstránenia všetkých nedostatkov a nedorobkov,
Skúšobný plán vypracúva zhotoviteľ s cieľom preveriť a preukázať zhody technických vlastností verejnej práce a jej častí s požiadavkami
Hodnotenie verejnej práce stavebník doplní o stanovisko projektanta k dodržaniu projektovaných parametrov verejnej práce a financujúcej banky k priebehu financovania verejnej práce a záväzkov stavebníka po dokončení verejnej práce.
Výkonom štátneho dozoru sa sleduje, či sa verejné práce vykonávajú v súlade s týmto zákonom.
Štátny dozor vykonáva ministerstvo. Výkonom štátneho dozoru nie je dotknutý výkon stavebného dozoru8) a štátneho stavebného dohľadu.9)
ak sa náprava nevykonala, požiadať predkladateľa alebo obec o zabezpečenie vykonania nápravy; súčasne o zistených nedostatkoch informovať ministerstvo financií.
V rozhodnutí o uložení pokuty štátny dozor určí aj lehotu, v akej sa má nedostatok odstrániť. Ak nie je v tejto lehote nedostatok odstránený, štátny dozor túto skutočnosť oznámi ministerstvu financií, aby sa mohli vykonať rozpočtové opatrenia.
Predkladateľ sleduje a kontroluje, či príprava a uskutočňovanie verejných prác prebiehajú v súlade s rozvojovým programom priorít.
§ 20 a 21 zákona Národnej rady Slovenskej republiky č. 127/1994 Z. z. o posudzovaní vplyvov na životné prostredie.
§ 6 ods. 2 zákona Národnej rady Slovenskej republiky č. 18/1996 Z. z. o cenách.
Zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov.Zákon č. 138/1973 Zb. o vodách (vodný zákon) v znení neskorších predpisov.
§ 46b zákona č. 50//1976 Zb. v znení zákona č. 136/1995 Z. z.
§ 98 zákona č. 50/1976 Zb.
§ 5 Rozvojový program kraja
§ 7 Zaraďovanie stavieb do programov verejných prác

References: § 9
 § 10

§ 20

§ 6

§ 46

§ 98

§ 5

§ 7